Carola Horstmann

D **Carola Horstmann** (* 1948 z Zäll im Wisedal) isch e dytschi Schriftstelleri un Dichteri. 

## Läbe
D Horstmann isch z Zäll ufgwagse mit drei eltere Gschwischtrig. Noch em Gymnasium un vier Semeschter an dr Basler Kunschtgwerbeschuel het si ne Schweschterelehr an dr Psychiatrische Universitetsklinik Basel absolviert. Derno het si Musiktherapi z Wien studiert un het e baar Johr as Musiktherapeuti gschafft. Si isch ghyrote un het drei Sihn. Ab 1976 het d Carola Horstmann mit ire Familie z Fryburg gläbt, anne 1982 isch d Familie uf Dänzlinge zoge, wu d Horstmann hit no läbt.

## Wärch
Im Johr 1997 het d Horstmann aagfange mit Schrybe: Chindhaitserinnerige, Zytigsartikel, Drehbiecher, Churzgschichte. Ab 2003 het si d Sproch vu ihre Chindhait brucht, s Hochalemannisch vum Wiisedal. 

In de Johr 2006, 2009, 2014 un 2025 het si ne Arbetsstipendium vum *Förderkreis deutscher Schriftsteller in Baden-Württemberg* iberchuu.

2007 isch ihre erscht Buech erschine mit Churzgschichte uf Alemannisch *katzegrabschtai*, gferderet vum *Förderverein deutsche Schriftsteller in Baden-Württemberg*. 

Anne 2010 het d Carola Horstmann im Ramme vum Literatursummer 2010 an ere Veraastaltig z Dänzlinge mitgwirkt mit sälbschtverfasste szenische Yylage zum Johann Peter Hebel, unter anderem dr chlai Aiakter *„Das Hexlein“* noch em glychnamige Gedicht vum Hebel.

Im Jänner 2011 isch dr Gedichtband *„däsche us schnee“* erschine, im Juni 2015 s zwaisprochig Chinderbuech *„S Spinnlikind Rosetta - Das Spinnlein Rosetta“*

## Stimme zue ihre Wärch

## Uuszaichnige
* 3. Blatz bim Literaturwettbewärb „Der Oberrheinische Rollwagen“ 2003 fir d Gschicht *„D Lehrergärte“*
* 1. Blatz bim Literaturwettbewärb „Der Oberrheinische Rollwagen“ 2004 fir d Gschicht *„Moneli“*
* 1. Bryys in dr Sparte Lyrik bim Mundartwettbewärb „Mir sueche die Beschde“ vu dr Muettersproch-Gsellschaft, dr Badische Zytig un em SWR 2005 fir s Gedicht *„de Vulkan“*
* 1. Bryys in dr Sparte Prosa bim Mundartwettbewärb „Lahrer Murre“ 2015 fir d Gschicht *„Rosa Hemmli“*
* 1. Blatz bim 2. Poetry Slam uf Alemannisch am 28. Oktober 2023
* 2. Bryys in dr Sparte Prosa bim Mundartwettbewärb „Lahrer Murre“ 2025 fir d Gschicht „De richtigi Moment“.

## Schrifte
**Katzegrabschtai*, Drey-Verlag, Gutach 2007, ISBN 978-3-933765-33-8
**Däsche us Schnee*, Drey-Verlag, Gutach 2011, ISBN 978-3-933765-57-4 
**S Spinnlikind Rosetta – Das Spinnlein Rosetta*, Edition Tintenfass, Neckarsteinach 2015, ISBN 978-3-943052-89-3
**Bravo, Bruno! Wie d Traumschneckli e neui Heimet gfunde hän - Wie die Traumschnecken eine neue Heimat fanden*, Eigeverlag 2018, ISBN 978-3-00-060440-9
* *D Moolermuus – Die Maus des Malers*. Edition Tintenfaß 2022, ISBN 978-3-98651-032-9

Derzue het s verschideni Gschichte un Gedichte in däne Anthologie:
* *Alemannisch dichte* Anthologie. Rombach Verlag 2006
* *Wahrnehmung*. Anthologie des Förderkreises deutsche Schriftsteller in Baden-Württemberg, 2007
* *Freiburg und der Breisgau im Gedicht*, Anthologie. Edition Isele 2008
* *I mag di mog di mig di*. Alemannische Liebesgedichte. Anthologie. Drey-Verlag 2009
* *10 alemannischi Gedichter* in *"stimm bruch"*, Förderband 9, Anthologie des Förderkreises deutsche Schriftsteller in Baden-Württemberg, 2010
* *Les Galets du Rhin – Rheinkiesel*; Anthologie Poétique de la Région des Trois Pays, 2012
*  *Was wir nicht sehen*, 10 alemannische Gedichte, Förderkreis deutsche Schriftsteller in Baden-Württemberg, 2014

D Horstmann het au ibersetzt:
* Janosch: *Ooh, wie isch des schön, des Panama.* Vo de Carola Horstmann ins Alemannischi übretrait. Verlag Edition Tintenfaß 2016

## Weblink
* Websyte vu dr Carola Horstmann
* d Carola Horstmann uf dr Websyte vu dr Muettersproch-Gsellschaft
* Künstlerinnen & Künstler uf dr Websyte vum Projäkt „Mundart in der Schule“
* Youtube-Video: Wucht, Witz, Wärme
* Vom Leben in seinen Schattierungen (Badische Zeitung, 04.02.2011)
* Gabriele Fässler: Denzlinger Mundartautorin Carola Horstmann siegt beim Alemannischen Poetry Slam, Badische Zeitung, 6. Novämber 2023

## Fueßnote